ikt.szám: Na/56-3/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. március 25-én 18 óra 00 perckor megtartott nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Tima Zoltán Ferenc
		 Kolonics Szilvia
 Szakács Balázs
 Tóth Péter
 		  képviselők

Távol van: - 
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.
Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:
14/2026.(III.25.) önkormányzati határozat
Nagyacsád Község Önkormányzatának képviselő-testülete 2026. március 25-i ülésének napirendjét az alábbiak szerint határozza meg:
1) Nemesgörzsönyi Közös Önkormányzati Hivatal 2025. évi költségvetésének módosítása
Előadó: polgármester
2) Nagyacsád Község Önkormányzata 2025. évi költségvetésének módosítása
Előadó: polgármester
3) A közművelődés helyi feladatainak ellátásáról szóló 12/2021. (X. 11.) önkormányzati rendelet módosítása
Előadó: polgármester
4) Nagyacsád 063/7 hrsz alatti ingatlan megvásárlásával kapcsolatos ügyek 
Előadó: polgármester
5)  Pápai Katasztrófavédelmi Kirendeltség támogatáskérelmének  
     tárgyalása
			     Előadó: polgármester
6)KAP-RD 43-1-25 kódszám alatt külterületi utak fejlesztésére Európai   Uniós pályázattal kapcsolatos ügyek
    Előadó: polgármester

Napirendek tárgyalása:

1)Nemesgörzsönyi Közös Önkormányzati Hivatal 2025. évi költségvetésének módosítása
Előadó: polgármester

Szalóky Nándor polgármester ismerteti a napirendet. Elmondja, hogy a módosítás oka a központi béremelés. Kiadási és bevételi oldalon ez okozza a módosulást.

Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
15/2026. (III.25.) önkormányzati határozat
Nagyacsád község Önkormányzata Képviselő-testülete a 4/2025.(II.12.) önkormányzati határozattal elfogadott - Nemesgörzsönyi Közös Önkormányzati Hivatal 2025. évi költségvetésének módosítását elfogadja.
A Képviselő-testület a 2025. évi költségvetés módosított bevételi fő összegét 144.638.250,- forintban, a módosított kiadási fő összegét, 144.638.250- forintban állapítja meg.
  A kiadási fő összegen belül a módosított kiemelt előirányzatokat a következőkben állapítja meg.
 a) személyi juttatások 120.355.145 - Ft
b) munkaadókat terhelő járulékok 15.660.000 Ft
c) dologi kiadások 8.143.105 - Ft
d) beruházási kiadások 500.000 Ft
Módosított finanszírozási bevételek 144. 638. 250,-Ft.
A költségvetési létszámkeretet 15 főben állapítja meg.
 A Nemesgörzsönyi Közös Önkormányzati Hivatal módosított költségvetése beépül a székhely település módosított költségvetésébe.
Felelős: jegyző, aljegyző, pénzügyi ügyintéző
Határidő: 2026.03.20.
2)Nagyacsád Község Önkormányzata 2025. évi költségvetésének módosítása
Előadó: polgármester

Szalóky Nándor polgármester ismerteti a költségvetés módosítását. 


Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

3/2026. (IV.1.) önkormányzati rendelete
Nagyacsád  község Önkormányzat Képviselő-testülete úgy döntött, hogy  az önkormányzat 2025. évi költségvetéséről szóló 3/2025. (II.11.) önk. rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

3)A közművelődés helyi feladatainak ellátásáról szóló 12/2021. (X. 11.) önkormányzati rendelet módosítása
Előadó: polgármester

Szalóky Nándor polgármester elmondja, hogy a rendeletbe felvételre kerül közművelődési színtérként a kultúrház mögötti rendezvénytér. 

Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
4/2026. (IV.1.) önkormányzati rendelete
Nagyacsád  község Önkormányzat Képviselő-testülete úgy döntött, hogy  a közművelődés helyi feladatainak ellátásáról szóló 12/2021. (X.11.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.
4)Nagyacsád 063/7 hrsz alatti ingatlan megvásárlásával kapcsolatos ügyek 
Előadó: polgármester

Szalóky Nándor polgármester elmondja, hogy javasolja az ingatlan megvásárlását. A képviselő-testület döntött a megvételről, de az akkori értékbecslés magasabb összegről szólt, 13.757.000.- Ft összegről. Közben kértük az új értékbecslés készíttetését, mely 11.475.000.- Ft összegről szól. Az új értékbecslés alacsonyabb összegben került kiállításra, ezért szükséges a korábban meghozott határozat módosítása a vásárláshoz. Ismerteti az előterjesztésben foglalt szerződés tervezetet. Ismerteti a határozati javaslatot.

Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, és ellenszavazat nélkül a következő határozatot hozta:
16/2026. (III.25.) önkormányzati határozat
Nagyacsád Község Önkormányzata Képviselő-testületének
15/2024. (IV.24.) határozat módosításáról
Nagyacsád Község Önkormányzatának Képviselő-testülete a 15/2024. (IV.24.) önkormányzati határozatát az alábbiak szerint módosítja:
A Képviselő-testület úgy dönt, hogy meg kívánja vásárolni a Magyar Állam tulajdonát képező Nagyacsád, külterület 063/7 hrsz. alatti, szántó művelési ágú, 3,5365 ha nagyságú ingatlant a Nemzeti Földügyi Központ által elkészíttetett új értékbecslésben megállapított 11.475.000,- Ft, azaz tizenegymillió-négyszázhetvenötezer forint forgalmi értéken.
A Képviselő-testület rögzíti, hogy az ingatlan megvásárlásának célja továbbra is építési telkek kialakítása Nagyacsád Helyi Építési Szabályzatának megfelelően, a település fejlesztése érdekében.
A Képviselő-testület az ingatlan adásvételét a mellékelt szerződéstervezet szerint hagyja jóvá.
A Képviselő-testület felhatalmazza a polgármestert a szükséges intézkedések megtételére, valamint az adásvételi szerződés aláírására.
Felelős: polgármester
Határidő: azonnal
5)Pápai Katasztrófavédelmi Kirendeltség támogatáskérelmének  tárgyalása
Előadó: polgármester

Szalóky Nándor polgármester elmondja, hogy a Pápai Katasztrófavédelmi Kirendeltségtől támogatási kérelem érkezett. Javasolja 50.000.- Ft támogatás nyújtását.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
17/2026. (III.25.) önkormányzati határozat
Nagyacsád Község Önkormányzat Képviselő-testülete úgy döntött, hogy 50.000.- Ft támogatást nyújt a Veszprém Megyei Katasztrófavédelmi Igazgatóság Pápai Katasztrófavédelmi Kirendeltség  (8500 Pápa, Major u. 20.) részére. Felhatalmazza a polgármestert a szükséges intézkedések megtételére.
Felelős: polgármester
Határidő: azonnal

6)KAP-RD 43-1-25 kódszám alatt külterületi utak fejlesztésére Európai   Uniós pályázattal kapcsolatos ügyek
 Előadó: polgármester

Szalóky Nándor polgármester elmondja, hogy a külterületi utas pályázatban foglalt 5 db helyrajzi szám művelési ága kivett saját használatú út, ezért szükséges kivett közútra módosítani. 
Szalóky Nándor polgármester megkérdezi, van-e valakinek még kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
18/2026.(III.25.) önkormányzati határozat
Nagyacsád Község Önkormányzat Képviselő-testülete úgy döntött, hogy a KAP-RD 43-1-25 kódszám alatti külterületi utak fejlesztésére kiírt Európai Uniós pályázat kapcsán hozzájárul a Nagyacsád 037/1, 037/2, 067,097,0130 hrsz alatti ingatlanok művelési ága kivett saját használatú útról kivett helyi közútra történő átminősítéséhez.
Felhatalmazza a polgármestert a szükséges intézkedések megtételére.
Felelős: polgármester
Határidő: azonnal
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. március 25-i nyilvános ülés 18 óra 51 perckor berekeszti.
K.m.f.
Szalóky Nándor                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző
2

